Se information om Kymriah på medicin.dk – borger.
Se information til sundhedsfaglige om Kymriah på medicin.dk – professionel.
T-cellerne tages fra dit blod og der indsættes et nyt gen i T-cellerne, så de kan angribe kræftcellerne i din krop. Når Kymriah ved infusionen kommer ind i dit blod, vil de modificerede T-celler finde og dræbe kræftcellerne.
B-celle akut lymfoblastær leukæmi (B-celle ALL) - en form for kræft, der rammer visse andre typer hvide blodlegemer. Lægemidlet kan anvendes til børn og unge voksne til og med 25 år med denne kræftform.
Kymriah er fremstillet af dine egne hvide blodlegemer og må kun gives til dig.
Undersøge, om dit lymfom eller din leukæmi forværres.
Efter du har fået Kymriah
Fortæl det straks til din læge eller sygeplejerske, hvis du har noget af følgende:
Feber, som kan være et symptom på en infektion. Din læge vil regelmæssigt måle dine blodtal, da antallet af blodceller og andre blodkomponenter kan falde.
Udtalt træthed, svaghed og stakåndethed, som kan være symptomer på mangel af røde blodlegemer.
Lettere ved at få blødninger og blå mærker, som kan være symptomer på lavt antal celler i blodet kaldet blodplader.
Din læge vil regelmæssigt kontrollere dine blodtal, efter du har fået Kymriah, da du kan opleve en reduktion i antallet af blodlegemer og andre blodkomponenter.
Du må ikke donere blod, organer, væv eller celler.
Der er ikke udført kontrollerede forsøg med pædiatriske patienter under 3 år for B-celle ALL.
Kymriah bør ikke anvendes til børn og unge under 18 år til behandling af DLBCL, da Kymriah ikke er blevet undersøgt hos denne aldersgruppe.
Fortæl altid lægen, hvis du tager anden medicin, for nylig har taget anden medicin eller planlægger at tage anden medicin. Dette gælder også lægemidler, der er købt uden recept. Grunden er, at andre lægemidler kan påvirke, hvordan Kymriah virker.
Hvis du er gravid eller ammer, har mistanke om, at du er gravid eller planlægger at blive gravid, skal du spørge din læge til råds, før du får behandling med dette lægemiddel. Grunden er, at Kymriahs virkning hos gravide eller ammende kvinder ikke kendes, og det kan måske skade dit ufødte barn eller dit nyfødte barn/spædbarn.
Det vil altid være en læge på en kvalificeret hospitalsenhed, der giver dig Kymriah.
Lægen vil udtage noget af dit blod gennem et kateter, der er anlagt i din vene (en procedure, 4 som kaldes leukaferese). Nogle af dine hvide blodlegemer udskilles fra dit blod, og resten af dit blod returneres til din vene. Dette kan tage 3 til 6 timer, og det kan være nødvendigt at gentage proceduren.
Kymriah er en behandling, der er fremstillet specielt til dig. Der vil være nogle tilfælde, hvor Kymriah ikke kan fremstilles med et vellykket resultat og blive givet til dig. I nogle tilfælde vil der så blive gjort et nyt forsøg på at fremstille Kymriah.
Behandling af din kræft mens Kymriah fremstilles
Mens du venter på, at Kymriah bliver fremstillet, kan det være, at dit lymfom eller din leukæmi forværres, og din læge kan beslutte at anvende en supplerende behandling (en type kemoterapi, der kaldes for "brobyggende behandling") for at stabilisere din kræft ved at stoppe nye kræftceller i at udvikle sig. Denne behandling kan medføre bivirkninger, og disse kan være alvorlige eller livstruende. Din læge vil fortælle dig om de potentielle bivirkninger ved denne behandling.
Lægemidler, der gives umiddelbart før behandling med Kymriah
Fortæl det omgående til lægen, hvis du får nogen af de følgende bivirkninger, efter infusion med Kymriah. De forekommer som regel inden for de første 8 uger efter infusionen, men kan også forekomme senere:
høj feber og kuldegysninger. Disse kan være symptomer på en alvorlig tilstand, der hedder cytokinfrigivelsessyndrom, som kan være livstruende eller dødelig. Andre symptomer på cytokinfrigivelsessyndrom er åndedrætsbesvær, kvalme, opkasning, diarré, tab af appetit, træthed, muskelsmerter, ledsmerter, hævelser, lavt blodtryk, hovedpine, hjerte-, lunge- og nyresvigt og leverskade. Disse symptomer forekommer næsten altid inden for de første 10 dage efter infusion.
problemer, som fx ændret tankegang eller nedsat bevidsthed, ændret virkelighedsopfattelse, forvirring, ophidselse, krampeanfald, besvær med at tale og forstå tale, gangbesvær.
varmefølelse, feber, kuldegysninger, kulderystelser, ondt i halsen eller mundsår - kan være tegn på en infektion. Nogle infektioner kan være livstruende eller dødelige.
Bleg hud, svaghed, åndenød på grund af lavt antal røde blodlegemer eller lavt hæmoglobinniveau
Kraftig eller langtrukken blødning eller dannelse af blå mærker på grund af lavt antal blodplader
Feber med kritisk lavt antal hvide blodlegemer
Øget risiko for infektion på grund af abnormt lavt antal hvide blodlegemer
Hyppige og vedvarende infektioner på grund af fald i antallet af antistoffer i dit blod
Svækkelse, hjerterytmeforstyrrelser, muskelspasmer/-kramper på grund af unormalt lavt niveau af blodsalte herunder fosfor, calcium, kalium, magnesium
Højt niveau af leverenzymer eller kreatinin i blodet, der viser, at din lever eller dine nyrer ikke fungerer normalt
Feber, utilpashed, forstørret lever, gulfarvning af huden og øjnene, lavt antal blodlegemer på grund af alvorlig immunaktivering
Svimmelhed eller besvimelse, blussen, udslæt, kløe, feber, åndenød eller opkastning, mavesmerter, diarré på grund af infusionsrelateret reaktion
Udslæt, kvalme, opkastning, diarré med blodig afføring (mulige symptomer på graft-versus-host sygdom, som er en tilstand, hvor transplanterede celler angriber dine egne celler)
Smerter i leddene på grund af højt urinsyreniveau
Unormale blodprøveresultater (højt niveau af: fosfor, kalium, calcium, magnesium og natrium, et enzym der kaldes basisk fosfatase der hjælper med at opdage leversygdomme, fibrin D-dimer, serumferritin; lavt niveau af: et protein i blodet kaldet albumin, natrium)
Prikken eller følelsesløshed, besvær med at bevæge sig på grund af nervebeskadigelse
Stakåndethed, vejrtrækningsbesvær i liggende stilling, hævelse i fødder eller ben (mulige symptomer på hjertesvigt), hjertestop
Hævelser og smerter på grund af blodpropper
Hævelse på grund af udsivning af væske fra blodårer til det omkringliggende væv (ødem).
Oppustethed (udspilet mave), og ubehag på grund af væskeansamling i maven
Gul hud og gule øjne på grund af unormalt højt niveau af bilirubin i blodet
Overdreven svedtendens, nattesved
Knogle- og rygsmerter
Svaghed eller lammelse i arme og ben eller ansigtet, talebesvær (mulige symptomer på et slagtilfælde som følge af nedsat blodtilførsel)
Varm eller hurtigt rødmende hud
Hoste med slim eller sommetider blod, feber, åndenød eller vejrtrækningsbesvær
Dette lægemiddel indeholder genetisk modificerede blodceller. Lokale retningslinjer for håndtering af biologisk affald skal følges for overskydende lægemiddel eller affald heraf.
Aktivt stof: tisagenlecleucel. Hver infusionspose af Kymriah indeholder tisagenlecleucel celledispersion i en batch-afhængig koncentration af autologe T-celler, som er genetisk modificerede til at udtrykke en anti-CD19 kimær antigenreceptor (CAR-positive levedygtige T- celler). 1 eller flere poser indeholdende i alt 1,2 x 106 - 6 x 108 CAR+ levende T-celler.
Infusionsposen bør anbringes inde i en anden steril pose under optøning for at beskytte porte mod kontaminering og for at undgå spild, i det usandsynlige tilfælde at posen lækker. Kymriah bør optøs ved 37 °C ved brug af enten et vandbad eller en luftoptøningsmetode, indtil der ikke er synlig is i infusionsposen. Posen bør fjernes fra optøningsenheden med det samme og opbevares ved stuetemperatur (20 °C-25 °C) indtil infusion. Hvis der er modtaget mere end én infusionspose som behandlingsdosis (se batchcertifikatet for antal poser, der udgør én dosis), bør den næste pose først optøs, efter at indholdet af den foregående pose er blevet infunderet.
Infusionsposerne skal undersøges for eventuelle brud eller revner inden optøning. Hvis infusionsposen synes at være blevet beskadiget eller at lække, må indholdet ikke infunderes og skal bortskaffes i henhold til lokale retningslinjer for håndtering af biologisk affald.
Intravenøs infusion af Kymriah skal administreres af sundhedspersonale med erfaring i immunsupprimerede patienter og forberedt på håndtering af anafylaksi. Det skal sikres, at én tocilizumabdosis pr. patient og nødudstyr er tilgængeligt forud for infusionen og i restitueringsperioden. Hospitaler bør have adgang til yderligere doser af tocilizumab inden for 8 timer.
Kymriah indeholder genetisk modificerede humane blodceller. Lokale retningslinjer for håndtering af biologisk affald skal følges for bortskaffelse.
Alt materiale, der har været i kontakt med Kymriah (fast og flydende affald), skal håndteres og bortskaffes som potentielt smittefarligt affald i henhold til lokale retningslinjer for håndtering af biologisk affald.